JohanHeinsen/ENO huggingface dataset:
Den Nord-Cimbriske Tilskuer, 1827-07-17
Udenlandsk. Grækerland. Det bekræftes desværre at Akropolis har den 2den Juni maattet overgive sig, og vistnok er Grækernes Stilling mislig, men dog ingenlunde saa slet som visse tydske Blade, derigerede af et vist Hofs Politik, gjøre den til. Den constantinopolitanske Flaade, bestaaende af 1 Linieskib, 8 Fregatter, 12 Corvetter, 4 Brigger og 2 Goeletter, er rigtignok ankommen til Morea; den har der i Farvandene jaget efter Lord Cochrane, men hverken Dampskibet Karteria eller Fregatten Hellas, var, som Jagttageren sidst fortalte, falden i Tyrkernes Vold, thi Fregatten var efter sikkre Efterretninger ankommen til Spezzia, og Dampskibet med Lord Cochrane indløben, til Poros, for at reparere. De tyrkiske Krigsskibe paa nogle Faa nær, der krydse i Farvandene ved Messolunghi og Patra have derpaa forladt, denne Kyst, efter først at have dygtig beskudt det: engelskjoniske Dampskib Sir Frederik Adam, som de toge for Karteria. Natten til den 28de i Mai have Grækerne under General Church maattet rømme Phalerus, men heldig indskibet sig uden Tab, naar man tænker sig til, at Serasskjeren i Slutningen af denne Maaned havde faaet 5000 Md. Forstærkning, kan man jo ogsaa slutte sig at denne Position ikke kunne holde sig. Det hedder efter Jagttageren, at den engelske Oberst Gordon, og Oberstlieutnant Heidegger med de øvrige bayerske Officerer ere ankomne til Zante, og ville reise tilbage til deres Hjem. Jfølge Efterretninger fra Prevesa var Seraskjeren Reschids Søn ankommen til Janina for at residere der som Gouverneur. Jbrahim Pascha befandt sig i Patras, hans Arabere havde besat Vostitza ved Lepanto Bugten; og Overhovederne for 30 Landstrækninger. omkring denne Bugt skulle have underkastet sig Jbrahim.
Den Nord-Cimbriske Tilskuer, 1827-07-17
Tyrkiet. Fra Constantinopel skrives under 11te Juni, at Reis Effendi har endelig afgivet en skrivtlig Note i Form af en Declaration, til samtlige europæiske Magters Ministre, hvorved disses Propositioner til Grækerlands Passification aldeles afslaaes, og høitidelig protesteres imod enhver Jntervention til Fordeel for Grækerne; Reis Effendi gjentager der sit mundtlige Svar, og bringer dem i Erindring de sidste Beslutninger. i Congressen i Verona, som erklære, at man ikke ville blande sig i de græske Anliggender. Mærkeligt er det, at Porten derimod lader sig det være meget angelegent at opfylde Tractaten i Akjermann. Tildragelserne ved Athen og Akropolis's Fald, har vel bidraget meget til hiint Afslag, men man kunne heller ikke vente at Divanet ville antage Forslag, som i mange Henseender ville være skadeligere for Porten, end en tapper Modstand. Rustningerne og Afsendelsen af Tropper til Krigsskuepladsen i Attika vedvarer, og da der er afgaaet et Firma til Asien for at bevirke nye Troppe-Forsendelser til Europa, saa er det klart at Porten, ved en hurtig Undertrykkelse af Jnsurrectionen har i Sinde at forhindre enhver Jndblanding i de græske Sager. - Den keiserlige russiske Gesandt Hr. Ribeaupierre har havt sin meget ceremoniense Audients hos Storveziren; som en særdeles Udmærkelse blev en Lænnestoel hensat for ham til at sidde paa, i Stedet for de sædvanlige Tabourets. Ministeren fik til Foræring 1 Hest med Ridetøi, der kostede 8000 Piastre, en Sabel, der kostede 2000, og en Pelts, som vurderedes til 7000 Piastre. Til Gjengjæld derfor, har Mehmandaren faaet Hand schar af 10000 Piastres Værdie, og det ceremonieller Bureau 2300 Piastre. For Storherren har Hr. Ribeaupierre medbragt en Pelts af 60,000 Piastres Værdie, som Foræring fra den russiske Keiser, ligesom ogsaa mindre Foræringer for Ministrene.
Den Nord-Cimbriske Tilskuer, 1827-07-17
Rusland. Den 21de Juni er den russiske Eskadre paa 9 Linieskibe, 14 Fregatter og flere mindre Fartøier, under Admiral Siniawins Command afseilet fra Kronstadt. Keiseren var selv tilstæde, og gav Signal til Afseilingen. En anden Flaade under Commandeur Bellinghausen, vil følge efter, og forene sig med den Første, paa Høiden af Brest. Den Høistcommanderende skal have forseglede Ordres, men man formoder at denne Expedition er bestemt til Archipilaget. Man seer nu med Længsel, inden kort Tid, et Manifest, i de græsk tyrkiske Anliggender imøde. Korn Udførselen over Kronstadt, er nu aldeles afgivtsfri bleven tilladt for indeværende Aar. - Efter Rigets begge Hovedstæder udmærker sig fornemmelig Rige ved sine Kapitalisters Speculationsaand og sige Fabrikker. Staden har 5 Tobaksfabrikker, 9 Sukker=Raffinaderier, en berømt Ulden, en Halvtachemirs og en Fabrik for Bombasiner.
Den Nord-Cimbriske Tilskuer, 1827-07-17
Blandt flere Bomuldsmanufacturer er en, der aarlig indbringer en halv Mill. Rubler, 1 GinghamFabrik o. fl. - En Majorinde Depreradowitsch havde ved falske Attester faaet sin Mand, en GeneralMajor, erklæret for vanvittig, og sat under hendes Opsigt; hvorpaa hun havde bemægtiget sig hans Godser, medens hun lod ham vansmægte i Elændighed; Manden er nu igjen indsat i sine Rettigheder, og denne Diævleqvinde og hendes Haandtlangere have faaet deres Straf.
Den Nord-Cimbriske Tilskuer, 1827-07-17
Portugal. Hendes Høihed Regentinden, har ved 12 Decreter dateret Bemfica den 8de Juni bekræftet det nye Minister Valg, hvorved den portugisiske Gesandt ved det engelske Hof: Marquis Pamella bliver Premier Minister; denne Herre skal være en dristig liberaltænkende Statsmand. og en øvet Politiker, hvilket er af Vigtighed, da Jnfanten Don Miguel den 26de Octbr. bliver myndig. Grev Villareal gaaer som Gesandt i Pamellas Sted til London og D. Fr. v. Almeida til Paris. En engelsk Krigsbrig og en Cavallerie Major er afreist til Rio med Depescher for at paaskynde Keiserens Ankomst til Europa. Guirilla Anføreren Vasconcellos er dreven tilbage igjen over Grændsen til Galicien, og en Deel taget til Fange. Efterretninger af 23de f. M. skulle, med Hensyn til Forholdene med Spanien, lyde meget utilfredsstillende.
Den Nord-Cimbriske Tilskuer, 1827-07-17
Spanien. J Madrid lyder Talen ene og alene om den uhørte Ting, at den pavelige Nuncins er vist tilbage fra Grændsen. J Statsraadet har der været ventileret om denne Sag i flere Dage, og om hvor vidt Paven var berettiget til at udnævne Biskopper og andre Geistlige overalt i Verden; man tænke sig derfor det hele Statsraads Forvirring, da der indløb Efterretning om, at Hans Hellighed havde udnævnt den forrige pavelige Nuntius ved det spanske Hof, til med Tittel, af Cardinal-Legat at afgaae til Sydamerika og bringe de kirkelige Anliggender i Orden - man blev som forstenet. Der siges at Engelænderne i Gibraltar nu udruste en heel Skibsafdeling for at gjøre Ende paa den spanske Douane-Flaade. Naar dette er sandt, kan man vente Krig mellem Engeland og Spanien.
Den Nord-Cimbriske Tilskuer, 1827-07-17
Risceller.
Den Nord-Cimbriske Tilskuer, 1827-07-17
En Skrivelse fra Wien fortæller med meget Bifald, at en af Tyrkernes Grunde til skriftlig at afslaae al Mægling, er, , at den guddommelige Lov paalægger Undersaatterne en passiv eller blind Lydighed. Maae man ikke være stokblind af Politik, for at ville anvende dette paa Forholdet mellem Tyrker og Græker, Kan enhver Voldsmand, der med Sværdet trænger ind i et fredeligt Land, nedsabler en Deel af Jndbyggerne, og liig Jbrahim Pascha nu paa sit Tog gjennem Peloponnes hænger Jndbyggerne op med Benene, slaaer deres Hjerner i Stykker mod Klipperne, forfører deres Fruentimmer og kaste dem i Vandet; - selv efter Aarhundreder ansees for deres lovlige Overherre, naar han altid er vedbleven at være Tyran, altid har behandlet de Undertvungne som Slaver, og i al denne Tid har vedblevet at krænke, undertrykke og nedværdige dem nei, man maatte selv ikke være Menneske, for ikke at føle hvor nedværdigende det er for Mennesker at skrive saaledes!
Den Nord-Cimbriske Tilskuer, 1827-07-17
Den spanske Ridder Cordova er udnævnt til Gesandt ved det danske Hof.
Den Nord-Cimbriske Tilskuer, 1827-07-17
J den randowske Kreds i Preusen ere 11 Børn døde hurtig efter hinanden, af en ubekjendt gaadefuld Sygdom.
Den Nord-Cimbriske Tilskuer, 1827-07-17
En 79aarig Præst i Paris, som levede som en Betler og blev begravet paa Fattigvæsenets Bekostning, har under en Askehob paa sin Skorsteen. efterladt sig 100,000 Fr. i Guld.
Den Nord-Cimbriske Tilskuer, 1827-07-17
Fra Stockholm fortæller man, at flere Districter i Norge havde udtrykt det Ønske for Storthinget, at Kongen maatte tilstaaes det absolute Veto, men Kongen underrettet derom, skal have tilkjendegivet sit Mishag med et saadant Skridt, da hans kun vil have Storthingets selvstændige Dom og modne Beslutning at takke derfor. Alt lader i Sverrig haabe en god Høst, og svære Forraad af fremmed Byg findes overalt i Riget. J dets forskjellige Provindser ere i afvigte Aar, 77 Uroxer, 570 Ulve, 4794 Ræve, 950 Sælhunde og 894. Ørne dræbte.
Den Nord-Cimbriske Tilskuer, 1827-07-17
Den 29de Juni udbrød en Jldebrand i Landsbyen Velkersen i det Hanoverske, som fortærede 40 Bygninger; 2 Mennesker, en gammel Kone og hendes Søn havde derved tilsat Livet. J Krotosyn i Posen har ligeledes den 23de Juni Flamsmerne fortæret 148 Vaaningshuse med Sidebygninger, meget beskadiget 21 Bygninger, og gjort over 400 Mennesker huusvilde.
Den Nord-Cimbriske Tilskuer, 1827-07-17
Fra 22de til 28de Juni ere i Grønningen døde 21 Mennesker.
Den Nord-Cimbriske Tilskuer, 1827-07-17
Følgende nye Skrifter ere udkomne: Anviisning til at forfærdige de smukkeste og kunstigste Blomster af forskjellige Tøisorter, saavelsom af Straa og Fiskebeen, samt Maaden at flette de smagfuldeste italiensk og engelske Straahatte &c. Med Afbildninger af de til Blomsterfabricationen. fornødne Jnstrumenter og andre Gienstande, som lette Straafletningen til Hatte. Oversat af H. C. Lund. 4 Mk. - Menneskeglæder. En Folkebog af Sintenis og F. Høegh-Guldberg, 2 Rbd. 3 Mk. - Thyras Datter Hulda, eller Londons Beleiring af de Danske i det 11te Aarhundrede, original historisk Roman af Elisabeth Hansen, 9 Mk. Magazin for Kunstnere og Haandværkere. 1ste Bind, bestaaende af 30 Ark i største 8vo Format, med Professor og Ridder Ørsteds Portrait, som Titelkobber, 10 stanndgrapherede Tegninger, 12 Steentryk og en stor Deel i Texten trykte Træsnit. 4 Rbd. r. S. (Udkommer ogsaa ugeviis, 1 Ark om Ugen, og betales da af Subscribenterne med 8 s. Tegn.) - Kort og fattelig Anviisning til at stille alle Slags Uhre efter Solen og holde dem i rigtig Gang, samt Maaden at udfinde Middags linien. Oversat af H. C. Lund. 24 s. De Lykkelige uden eget Vidende, en ny underholdende Roman af Carl Stein. 7 Mk. - Min Vandel, min Skjæbne og Aarsagerne til Samme, af F. L. Bierfreund, Cancellieraad og Borgermester i Holbek. 1 Rbd. - Magazin for Natur og Folkebeskrivelse, et Maanedsskrift udgivet af C. F. Güntelberg. 1ste Hæfte, 4 Mk. 8 s. (for Subscribentere.). Marcus Tullius Cicero om Pligterne, fordansket og med Anmærkninger, meest historiske, forsynet af Amtsprovst, Ridder J. Stochholm. (Til Brug for den studerende Ungdom.) 1 Rbd. - Den uskyldige Schweitzerfamilie, ny Roman af Clauren, i oversat af Dr. Thomsen. 1 Rbd.
Den Nord-Cimbriske Tilskuer, 1827-07-17
Blandinger. For ikke længe siden befandt sig, i et parisisk Theater, en ung Mand i Parkettet, som havde et godt Udvortes og var elegant klædt. Midt under Forestillingen tager han en stor Pistol op af Lommen, og sigter paa en Skuespillerinde, som just er fremtraadt. Hans Naboer falde ham i Armen, men han løsriver sig fra dem, og vender koldblodig sit Vaaden mod deres Hoveder, uden at sige et Ord. Damerne gribe Flugten, og der bliver en almindelig Allarm. Pludseligt vender han Mordgevæhret mod sig selv, og sættet det til Munden - ny Skræk Allerede troer man at see Logevæggene bestænkes med hans Hjerne - da gaaer Pistolen itu under de krampagtigt sammenpressede Kjævebeens Tryk, thi den var - af Chokolade.
Den Nord-Cimbriske Tilskuer, 1827-07-17
En ung Mand, Søn af en riig Jøde i London, var forleden tilfældigviis Vidne til den grusomme Behandling en ung Pige maatte lide af en Mand paa Gaden. Han tog strax hendes Partii, og begyndte at bares med hendes Modstander. Han var den stærkeste. Den erkjendtlige Pige kastede sig i hans Favn. Pøbelen skreeg: Bravo, Pludseligt raabte Een: Tag hende til Kone. - Og: tag hende til Kone, gjenlød det fra alle Sider. Ideen behagede den unge Helt. "Jeg staaer ganske til Tjeneste, sagde han til Pigen. "Jeg ogsaa svarte hun. Man eenedes om at lade sig vie Dagen efter. Den unge Mands Fader var vel i Begyndelsen noget misfornøiet med, at hans Søn ægtede en Christenpige, dog fandt han sig snart i billighed, og skjænkede det unge Par 20,000 Pd. Pigen var i Lære hos en Modehandlerinde. Omtrent paa samme Tid gik følgende besynderlige Vielse for sig i London, Brudgommen var en Gartner, ved Navn Fischer, 81 Aar gammel, gik paa to Krykker, og tog nu sin trettende Kone. Hans daglige Syssel bestod deri, at han, siddende paa en Karre, som blev trukken af et Esel, bragte Have sager til London. Bruden var 68 Aar gammel, havde i Slagsmaal mistet et Øie, drev en lignende Haandtering, og tog ikke i Betænkning, at binde sig til en Mand, som allerede havde ladet tolv Koner, begrave. Folkeopløbet ved Vielsen var, som man let kan tænke sig, overordentligt.
Den Nord-Cimbriske Tilskuer, 1827-07-17
J Hamburg gaaer Rygtet, at en Bager skal være bleven skindød begraven sammesteds. Dette har foranlediget adskillige Kirkeforstandere til at indrette Døde-Kamre, hvori Ligene midlertidigen kunne bisættes. Sikkert vil Enhver, som kan gjøre sig en levende Forestilling om den Rædsel, uden Redninat være given til Priis for Fortvivlelse i Gravens Nat, søge at sikkre sine elskede Hedenfarne mod denne Lod.
Den Nord-Cimbriske Tilskuer, 1827-07-17
Udenlandsk. Aalborg Avis meddeler Følgende om Høitidelighederne ved Hs. Høiærværdighed Hr. Biskop Jansens Jordefærd: "Landemodsdagen den 4de Julii prædikede H. H. Hr. Provst Munch over Joh. 5, 35, og udviklede i denne Anledning det Theemanaar efterlader man sig et hæderligt Eftermæle, med bestandig Anvendelse paa Stiftets høiærværdige. Biskop, hvis jordiske Levninger samme Dag skulde henbringes til Graven. Paa den Afdøde hentydedes passende hine og Johannes den Døber brugte Ord: at han var et brændende og skinnende Lys, en Mand fuld af Nidkjerhed og Varme, der ved heldige Aandsgaver, Lære og Vandel kunde være et lysende Exempel for Andre - men nu var den Stund, at man ikke skulde fryde sig mere ved hans Lys. Da Landemods Forhandlingerne vare endte, henbares den Afdøde til Budolphi Kirke af Præster fra Omegnen, som mødte for at give det sidste talende Beviis for deres Hengivenhed og Kjærlighed. Ved Kisten talte Hs. H. Hr. Amtsprovst og Ridder Fugl over den betydningsfulde Text, som den hedengangne Olding paa sit Yderste havde forelagt ham af Joh. 131. Ordene lyde saaledes: "Da hans Time var kommen, at han skulde gaae fra denne Verden, saa, efterdi han elskede sine Egne, som han havde i Verden, var og hans Kjærlighed til dem vedholdende indtil Med kjendelig Følelse dvælede Talleren. Enden.
Den Nord-Cimbriske Tilskuer, 1827-07-17
ved det elskværdige Træk i sal. Biskoppens Caracteer, at han elskede Sine; og vist er det, at denne Kjærlighed ei udsluktes for hans Livs Lys. Hans Fortjenester, som virksom Embedsmand, hans utrættelige Jver, endog i hans høie Alder, for at besøge Stiftets Skoler og Kirker, og hans varme hengivenhed for den ham underordnede Geistlighed, tillod Beskedenheden ikke Svigersønnen at udvikle kun blot at berøre. Med almindelig Deeltagelse hørtes denne korte med Følelse og Sandhed udarbeidede Tale. Om Eftermiddagen udførtes Liget til Almeenkirkegaarden, og Geistligheden og mange af Byens Jndvaanere kappedes atter med hverandre om at ledsage det og bære det til Graven, og hædre den Forevigedes Minde.
Den Nord-Cimbriske Tilskuer, 1827-07-17
Over den af det kongl. Landhuusholdningsselskab i Aaret 1825 udsatte 4de theoretiske Opgave er indkommet en Udarbeidelse, betitlet: "Anviisning til Faarenes Pleie og Benyttelsen, med særdeles Hensyn til Kundskab om fiin Uld og dens Fremstilling, som god Handelsvare, for tænkende Landmænd, og med Devise: Haurco tandem potiamuur vel lere. Dette Skrift blev tilkjendt den for Emnets fyldestgiørende Behandling udlovede Præmie af Selskabets anden Medaille i Guld. Ved den forseglede Seddeels Aabning befandtes Forfatteren at være Hr. Kammer=Forst= og Jagtjunker Carl Brun, Eier af Kraagerup ved Hirschholm. Over den i Aaret 1826 udsatte 2den theoretiske Opgave, angaaende i Aarsagerne til Kornprisernes dybe Fald, og hvad der i saavel fra det Offentliges som fra Private Side kunde virkes imod de uheldige Følger deraf, vare indkomne tvende Afhandlinger, hvoraf den Ene, skjøndt indeholdende et og andet godt Vink, ikke kunde tilkiendes Præmien, og den Anden med Devise: For Landets Bedste " var saa ganske uden Værd, at den ikke kunde komme i nogen Betragtning. Af de i Vinteren 1826-1827 for practiske Foretagender tilkiendte Præmier og Understøttelser, er Understøttelse til planmæssig Drift tilstaaet 6 Agerbrugere. hvoriblandt Skolelærer N. Mortensen i Maglebye paa Langeland 20 Rbd. aarligen i 5 Aar. Til dristige, men trængende Agerdyrkere i Landets forskjellige Egne har Selskabet besluttet, i Aar at overlade for nedsat Betaling: 12 Stkr. Kornreensningsmaskiner af de saakaldte Winstrupske med 5 Sold, 3 Hørbrydemaskiner, 14 Baileyske Plove, 11 forbedrede nordamerikanske Plove, 5 Hyppeplove og Exstirpatorer.
Den Nord-Cimbriske Tilskuer, 1827-07-17
Den 3die d. M. begyndte den store Concurs omGuldmedaillerne ved Kunstacademiet. Efter Fundatsen afholdes den kun hvert andet Aar. De Concurerende maae, i særskilt afdeelte Loger, efter Opgave forfærdige en Esquise, som de siden maae følge ved Udførelsen af deres Concursarbeider. Til at udarbeide denne Esquise er tilstaaet tvende Dage og en Nat, i hvilken Tid Concurenterne ikke maae forlade Logen, uden under Opsigt. Deres Antal skal i Aar være 166, nemlig 5 Malere, 3 Billedhuggere og 8 Architekter, af hvilke de Dhrr. Malere Goos, Kuchler og Blunck og Billedhuggeren Hr. Christensen allerede have vunden den mindre Guldmedaille. Opgaven for Malerne og Billedhuggerne er denne Gang taget af 1ste Kongernes Bog 17de Cap. 23de Vers: "Og Elias og Barnet og førte det ned i Salen i Huset og gav hans Moder det; og Elias sagde: See din Søn lever!" Architekternes Opgave er en Markedsplads omgiven af Bygninger, med Boutikker, et Theater, &c.)
Den Nord-Cimbriske Tilskuer, 1827-07-17
Hs. Majestæt Kongen har under 29de Mai allernaadigst tilkjendegivet den, efter Begjæring af Stutterievæsenet og Veterinairskolen, til Undersøgelse af Tilstanden paa det kgl. frederiksborgske Stutterie nedsatte Commission, sin allerhøieste Tilfredshed med Sammes udførte Hværv. Bemeldte Commission bestod af Hs. Excell. Overhofmarschall og Overstaldmester Hauch, Amtmand Treschow; Ma for af fynske Regiment lette Dragoner, Baron Wedell Wedelsborg, og Premierlieutnant af jydske Regiment lette Dragoner, Kammerjunker Voigt. Commissionen forefandt ved Undersøgelsen saa Meget foranstaltet og udført til Stutteriets Forædling, at den blot tillod sig underdanigst at foreslaae: at der alvorlig maatte tænkes paa at forskaffe Stutteriet et mere udvidet Rum til hensigtsmæssigere Opstallinaf samtlige dets Jndividuer, efter disses forskjellige Alder.
Den Nord-Cimbriske Tilskuer, 1827-07-17
J Hellested Præstegaard, i Stevns Herred, er ved at anlægge en Steenbro truffen paa et lidet ovalt paa Kobber malet Malerie, forestillende en lærd eller geistlig Mand, der støtter sin Haand paa en Bog Nogle troe, det mulig kunde være den bekjendt Peder Syv, der her var Sognepræst, og, efter Costumet at dømme, er det malet i Kong Frederik den Tredies eller Begyndelsen af Kong Christian den Femtes Tid.
Den Nord-Cimbriske Tilskuer, 1827-07-17
J denne Tid er, i en Tørvegrav i Sønder=Kirkebye paa Falster, funden 17 gamle Sølvmynter. De laae samlede, og ved disse fandtes flere forskjellige Sølvstumper, som ikke havde Mærker, hvoraf man kunde see, hvad de i sin Tid havde været brugt til Det lader sig imidlertid formode, at disse og Myn terne have været indsluttede i et eget Gjemme, der er fortæret af Tidens Tand Paa Mynterne, som vare ganske ubeskadigede, fandtes chaldæiske eller fori ske Bogstaver, men Jndholdet vides ikke. Med Overskrift, Kunst-Smed Jens Kristensen. læses i Handels- og Jndustrie=Tidenden Følgende: Jens Kristensen, Bonde og Smed i GuloBye, Haulberg Herred, Viborg Amt, er en Mand, udmærket ved Genie og Kunstfærdighed. Oplænsom Grovsmed har han, uden Anviisning, bragt det til at kunne udføre ikke alene alle Slags mechaniske Redskaber, men og Stue- og Taarn-Uhre. Han har saaledes forfærdiget Uhre til Domkirken, Aarhuus, til Kirkerne i Randers, Ørsted, Vibye, Vischum og til Budolphi Kirke i Aalborg, til Raadhuset i Randers, til Gaardene Scheel, Hegholm Constantinsborg, Marsviinslund, Frisholt m. fl., hvilke alle roses for deres fortrinlige Gang. Bland de af ham leverede Stue=Uhre ere nogle, som vise Dag, Datum, Maaned og repetere. Det kgl. danske Landhuusholdningsselskab har paaskjønnet hans Talenter ved at tildeele ham en Belønning. Et andet læseværdigt Stykke i samme Blad afhandler Jndustriens Tilstand paa Bornholm i 1826. Rønne (hedder det) vedbliver at være den eneste af Øens Kjøbstæder, hvor nogen Fabrikslid finder Sted.
Den Nord-Cimbriske Tilskuer, 1827-07-17
Foruden et Teglværk og et Commentbrænderie, var den sammesteds ifjor igang 16 Pottemagerier, som tilvirkede omtrent 350,000 Kar af forskjelligt Slags, og 28 Uhrmagere, som forfærdigede omtrent 1000 Uhre. En Skomager i Nexø har med Held forsøgt at benytte de grønne Valnødde Skaller og Valnøddetræets Blade til sit Læders Garvning. En Brig, 2 Jagter og 2 Fiskeqvaser ere ifjor bygte der paa Øen. Den Mængde Sirts, Bombasin m. m., hvori Landets Bønderpiger nu sees klædte ved deres Sammenkomster, synes at vidne om, at Huusflidens smuk ske Tøier nu maae vige for de fremmede Varer, og at denne er i Aftagen. Creaturbeen har man i den senere Tid saaledes opsamlet, at man nu ikke kan finde noget Been meere paa Marken. Ogsaa de Been, Søen opkaster ved Høivande, opsamles og kjøbes af Beenhandlere.
Den Nord-Cimbriske Tilskuer, 1827-07-17
Hr. Justitsraad Werlauffs historisk-antiqva frisk Beskrivelse af Monumentet over Kong Hans og Dronning Christiane i St. Knuds Kirke i Odense, findes anmeldt i Litteraturtidenden No. 26. Den chalkographiske og typographiske Elegants, hvormed Skriftet er udstyret, skyldes Hs. Excell. Geheimeconferentsraad J. v. Bülows høimodige Understøttelse. J Anledning af de Huller, som fandtes i Kong Hans's Hjerneskal, finder Recensenten intet Usandsynligt i det ældre Sagn, at Kongen havde faaet disse Saar i Krig.
Den Nord-Cimbriske Tilskuer, 1827-07-17
Ved allerhøieste Resolution af 5te f. M., er Controlleur Thanning i Randers allernaadigst ansat som kgl. Told- og Consumtions-Overbetjent i Aalborg, og til hans Eftermand i Randers er igjen, under samme Dato, Controlleur H. Raundrup Foldingbroe allernaadigst udnævnt.
Den Nord-Cimbriske Tilskuer, 1827-07-17
For omtrent 3 Uger siden, yttrede den ondartede Hundesyge sig i Mariboe. J et Tidsløb af 4 til 5 Dage bleve ikke mindre end 3 gale Hunde dræbte. Til Lykke bemærkedes Sygdommen saa betimeligt, at Hundene ikke kom til at gjøre nogen Skade.
Den Nord-Cimbriske Tilskuer, 1827-07-17
J en Strid, som føres halv skjult og halvtydsk i Kbhavns Adresseavis, er man nu kommen saavidt: at den Ene spørger den Anden, om han veed hvor Daarekisten er, og den Anden beder igjen hiin at huske paa den rødærmede Kjedeorden!
Den Nord-Cimbriske Tilskuer, 1827-07-17
Mandagen den 2den Juli jordedes Oberstlieutnant og Eskadronschef ved det fyenske Regiment lette Dragoner, Kammerjunker P. D. v. Bardenfleth, Ridder af Dannebrogen, Herre til Harritslevgaard, i sin Familie-Begravelse paa Skoubye Kirkegaard.
Den Nord-Cimbriske Tilskuer, 1827-07-17
Af de forhen ved Armeen brugte Uld-Filtehatte, er nogle tusinde Stykker tilkjøbs for 4 s. pr. Stk. paa Kongens Nyetorv Nr. 353.
Den Nord-Cimbriske Tilskuer, 1827-07-17
Dhrr. Skuespildirecteurer Biegum og Tit chen have nu ophævet deres Jnteressentskab, saa deres Selskab herefter bliver to, hvoraf det ene, under Hr. Titchen, efter Forlydende, gaaer til Fyen, og det andet, under Hr. Biegum, bliver her i Jylland. Dette tager for det første vesterpaa, og vil derefter tilbringe Septbr. Maaned i Horsens, Octbr. og Novbr. i Aarhuus, Decbr. og Januar i Randers, Februar og Marts i Aalborg.